আণ্ডাল
এই নিবন্ধে Tamil script রয়েছে। সঠিক রেন্ডারিং সমর্থন ছাড়া, আপনি হয়ত Tamil script-এর বদলে প্রশ্নবোধক চিহ্ন বা বাক্স, ভুল স্বরবর্ণ বা অনুপস্থিত সংযোজক দেখবেন। আণ্ডাল (তামিল: ஆண்டாள், Āṇṭāḷ; অপর নাম: গোডাদেবী, নচিয়ার ও কোতাই) ছিলেন দক্ষিণ ভারতের ১২ জন অলবর সন্তের মধ্যে একমাত্র নারী অলবর। অলবর সন্তেরা হিন্দুধর্মের শ্রী বৈষ্ণব সম্প্রদায়ের অন্তর্ভুক্ত ছিলেন। আণ্ডাল ছিলেন খ্রিস্টীয় অষ্টম শতাব্দীর ব্যক্তিত্ব (মতান্তরে সপ্তম শতাব্দীর)। বিখ্যাত তামিল গ্রন্থ তিরুপ্পবাই ও নচিয়ার তিরুমোঝি তাঁর লেখা বলে মনে করা হয়। এই দুই গ্রন্থ অদ্যাবধি তামিল ‘মারগাঝি’ মাসের শীতকালীন উৎসবের সময় ভক্তদের দ্বারা পঠিত হয়। আণ্ডাল হলেন দক্ষিণ ভারতের এক গুরুত্বপূর্ণ ঐতিহাসিক নারী চরিত্র, যিনি গোডা মণ্ডলী সহ বিভিন্ন নারীগোষ্ঠীর অনুপ্রেরণা।